Comienza, de regular, d'entre lo segundo y lo quatrén anyo de vida en a mainada, anque se sole confundir con as deficultatz propias d'ixa edat ta parlar. A lo final, nomás un de cada vinte ninos remata tartamequiando de gran, y muitos d'ellos s'aduben d'ixe mal en l'adolescencia. Como ye un trastorno psicolochico con gran afectación en a estima d'o nino, la reación de l'entorno ye prencipal ta que se manifesten muitos d'os sintomas fisicos asociatos en a tartameca, sobretot en os primers anyos.